**MS «Ro Fjell»** er en norsk brønnbåt bygget i 2013 ved Aas Mekaniske Verksted som byggenummer 190. Skipet var verftets 12. bygg som ble levert til Rostein, og Aas Mekaniske Verksted sin brønnbåt nummer 40. Brønnbåten var også verftets største skip noensinne, da det ble levert. MS «Ro Fjell» ble levert til Rostein AS den 25. mai 2013. På denne tiden omtaltes skipet som verdens største brønnbåt. Skipet var hele 60% større enn fartøyet som tidligere hadde blitt omtalt som verdens største, ifølge kyst.no. MS «Ro Fjell» er godkjent for frakt av levende akvakulturdyr. Som nybygg hadde skipet en prislapp på over 260 millioner norske kroner 

MS «Ro Fjell» har en lengde på 87,65 meter og en bredde på 17,00 meter. Skipet har en lastekapasitet på 4500 kubikkmeter, som tilsvarer mellom 650 og 700 tonn fisk. Fisken blir lastet levende i to brønner. Sjøvann som pumpes inn og ut av tankene blir renset gjennom et UV filter. Dette rensesystemet kan rense 40 000 m³ med vann per time. En Wärtsilä 6L32 dieselmotor med ytelse på 2999 kW ved 750 omdreininger i minuttet sørger for skipets fremdrift. Skipet er utstyrt med seks kraner på dekk. MS «Ro Fjell» har 13 enkeltlugarer, men seiler vanligvis med et mannskap på åtte stykk. Utover vanlige fasiliteter om bord i en brønnbåt er skipet innredet med laboratorium, kaffebar, kino, sauna, jacuzzi og trimrom.

Evakueringen av to millioner fisk
---------------------------------

I februar 2015 seilte MS «Ro Fjell» totalt ti ganger fra Salmar-lokalitetene (fiskeoppdrettene) Flotaren og Lyrnesset i Flatanger kommune til lokalitet Tristein i Bjugn kommune. Skipet skulle frakte to millioner fisk som var truet til å bli smittet med pankreassykdom (PD). Sykdommen gjør at fisken slutter og spise, og dør etter få uker. Den smittefrie fisken ble flyttet lenger sør for å komme utenfor sonen som var smittet med PD. Fisken måtte flyttes etter pålegg fra Mattilsynet. Fisken var ikke klar til slakting før et år senere. Størrelsen varierte fra 500 gram til 1,7 kilo. Flytteopperasjonen hadde en prislapp på mellom fem og ti millioner norske kroner.

Referanser
----------

1. ↑  «Ro Fjell». *Finnøy Gear & Propeller AS* **(norsk)**. Besøkt 28. september 2021.
2. ↑  «M/S «RO FJELL» - Skipsrevyen.no». *www.skipsrevyen.no*. 1. august 2013. Besøkt 28. september 2021.
3. 1 2  «Ro Fjell (07/2013)». *Maritimt Magasin*. 12. juli 2013. Besøkt 28. september 2021.
4. ↑  Røen, Øyvind (22. mai 2013). «Ny gigant fra Rostein - Kyst.no». *www.kyst.no*. Besøkt 28. september 2021.
5. ↑  «Liste over transportenheter som er godkjent for transport av levende akvakulturdyr» (PDF). Mattilsynet. Besøkt 28. september 2021.
6. ↑  Wahlgren, Thomas (15. september 2014). «Dette er verdens største brønnbåt». *framtidinord.no*. Besøkt 28. september 2021.
7. ↑  «M/S Ro Fjell - Aasmek». *www.aasmek.no*. Besøkt 28. september 2021.
8. ↑  «Verdens største brønnbåt Ro Fjell levert». *Maritimt Magasin*. 27. mai 2013. Besøkt 28. september 2021.
9. ↑  «Rostein bygger gigantisk brønnbåt - Fisk.no». *fisk.no*. Besøkt 6. oktober 2021.
10. ↑  Holstad, Grete (2. februar 2015). «Evakuerer to millioner dødstruet fisk». *adressa.no*. Besøkt 28. september 2021.

Eksterne lenker
---------------

* (en) IMO 9632571 – kategori av bilder, video eller lyd på Commons Rediger på Wikidata
* (en) Ro Fjell – DNVs skipsregister Rediger på Wikidata

* (en) Ro Fjell – Den internasjonale sjøfartsorganisasjonen Rediger på Wikidata

| * v
* d
* r
Rostein - skipsflåte 2023 |
| --- |
| 
* MS «Robas»
* MS «Robris»
* MS «Rostein»
* MS «Langsund»
* MS «Ro Chief»
* MS «Rohav»
* MS «Ro Master»
* MS «Ro Fjord»
* MS «Ro Fjell»
* MS «Ro Arctic»
* MS «Ro Server»
* MS «Ro North»
* MS «Ro West»
* MS «Ro Fortune»
* MS «Ro Venture»
* MS «Ro Vision»
* MS «Ro Sailor»
* MS «Ro Senja»

 |

|  |  |
| --- | --- |
| Oppslagsverk/autoritetsdata | Sjøhistorisk database
 |

Portal: Sjøfart